**Ministru kabineta noteikumu, kas izdodami saskaņā ar Elektronisko sakaru likumu sākotnējās ietekmes novērtējuma apvienotais ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumi elektronisko sakaru jomā (turpmāk- Projekts) ir izstrādāti pamatojoties uz Oficiālo publikāciju un tiesiskās informācijas likuma 9.panta piekto daļu, ievērojot, ka, lai ieviestu Eiropas Parlamenta un Padomes 2018.gada 11.decembra direktīvā Nr.2018/1972/ES par Eiropas Elektronisko sakaru kodeksa izveidi (turpmāk – Direktīva 2018/1972) noteiktos pasākumus, ir izstrādāts Elektronisko sakaru likuma (turpmāk- ESL) projekts un 2020.gada 10.septembrī izsludināts Valsts sekretāru sanāksmē (VSS- 765). Stājoties spēkā ESL, zaudēs spēku Ministru kabineta noteikumi, kas izdoti uz spēkā esošā Elektronisko sakaru likuma (2004) (turpmāk – Elektronisko sakaru likums) pamata.  Projekts paredz pārizdot Ministru kabineta noteikumus, nemainot tos saturiski, bet veicot tehniskus precizējumus (atsauču, numerācijas precizēšana, nosacījumu, kas attiecas uz pagātni un vairs nav saistoši izslēgšana). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Oficiālo publikāciju un tiesiskās informācijas likuma 9.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 10.septembrī Valsts sekretāru sanāksmē ir izsludināts ESL projekts (VSS- 765), kas izstrādāts pamatojoties uz – Direktīvas 2018/1972 124. pantu. ESL ir izstrādāts, lai ieviestu Direktīvā 2018/1972 noteiktos pasākumus. Jomās, kuras nav Direktīvas 2018/1972 tvērumā, saturiski ir saglabāts spēkā esošā Elektronisko sakaru likuma regulējums.  Ievērojot Oficiālo publikāciju un tiesiskās informācijas likuma 9.panta piektā daļu, stājoties spēkā ESL, zaudēs spēku Ministru kabineta noteikumi, kas izdoti uz spēkā esošā Elektroniskā sakaru likuma pamata. Ministru kabineta noteikumi ir pārizdodami.  Projekts paredz pārizdot Ministru kabineta noteikumus, atbilstoši 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 11.1 punktam, sagatavojot apvienotu anotāciju, ievērojot, ka vairākiem tiesību aktiem ir vienāds pamatojums un iesniegt noteiktā kārtībā Ministru kabinetā vienotā pakotnē bez saturiskiem grozījumiem, veicot tehniskus precizējumus, neiekļaujot nosacījumus, kas vairs nav aktuāli, ņemot vērā, ka nosacījums attiecas uz termiņu, kas jau iztecējis.  Tiek pārizdoti šādi Ministru kabineta noteikumi:   1. Ministru kabineta 2005. gada 9.augusta noteikumi Nr. 591 “[Kārtība, kādā elektronisko sakaru komersants aprīko elektronisko sakaru tīklu ar iekārtām, kas likumā noteiktajos gadījumos nodrošina operatīvās informācijas iegūšanu no tehniskajiem līdzekļiem un sarunu operatīvu noklausīšanos](http://likumi.lv/doc.php?id=114208)”; 2. Ministru kabineta 2020. gada17.decembra noteikumi Nr.828 “[Noteikumi par numerācijas lietošanas tiesību ikgadējo valsts nodevu](http://likumi.lv/doc.php?id=196081)”; 3. Ministru kabineta 2011. gada 1.februāra noteikumi Nr.93 “[Noteikumi par speciālo radiolīdzekļu izmantošanas kārtību un tehniskajām prasībām to darbībai](http://likumi.lv/doc.php?id=225274)”; 4. Ministru kabineta 2007. gada 11.oktobra noteikumi Nr.619 “[Noteikumi par zudušu identificējamu elektronisko sakaru galiekārtu centralizētas datubāzes veidošanu, uzturēšanu un izmantošanu, kā arī šādu galiekārtu izmantošanas iespējas pārtraukšanu un atjaunošanu](http://likumi.lv/doc.php?id=164147)”; 5. Ministru kabineta 2007. gada 4.decembra noteikumi Nr.820 “[Kārtība, kādā pirmstiesas izmeklēšanas iestādes, operatīvās darbības subjekti, valsts drošības iestādes, Konkurences padome, prokuratūra un tiesa pieprasa un elektronisko sakaru komersants nodod saglabājamos datus, un kārtība, kādā apkopo statistisko informāciju par saglabājamo datu pieprasījumiem un to izsniegšanu](https://likumi.lv/ta/id/167539-kartiba-kada-pirmstiesas-izmeklesanas-iestades-operativas-darbibas-subjekti-valsts-drosibas-iestades-konkurences-padome)”; 6. Ministru kabineta 2011. gada 9.augusta noteikumi Nr.627 “[Obligātās prasības, kas jāievēro, izstrādājot personas datu aizsardzības pārkāpumu izmeklēšanas un novēršanas iekšējo kārtību](http://likumi.lv/doc.php?id=234490)”; 7. Ministru kabineta 2014. gada 1.jūlija noteikumi Nr.366 “[Augstākā līmeņa domēna ".lv" reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība](http://likumi.lv/doc.php?id=267366)”; 8. Ministru kabineta 2014. gada 21.janvāra noteikumi Nr.45 “[Numerācijas pārvaldīšanas kārtība, izveidojot un uzturot numerācijas datubāzi](http://likumi.lv/doc.php?id=263926)”; 9. Ministru kabineta 2014. gada 9.jūnija noteikumi Nr.291 “[Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju interneta mājaslapām](http://likumi.lv/doc.php?id=266884)”; 10. Ministru kabineta 2014. gada 16.jūnija noteikumi Nr.306 “[Kārtība, kādā Finanšu un kapitāla tirgus komisija, Izložu un azartspēļu uzraudzības inspekcija, Datu valsts inspekcija un Patērētāju tiesību aizsardzības centrs pieprasa un elektronisko sakaru komersants nodod noslodzes datus](https://likumi.lv/ta/id/267031-kartiba-kada-finansu-un-kapitala-tirgus-komisija-izlozu-un-azartspelu-uzraudzibas-inspekcija-datu-valsts-inspekcija-un)”; 11. Ministru kabineta 2017. gada 16.maija noteikumi 16 Nr.261 “[Kārtība, kādā nosaka atlīdzību par elektronisko sakaru tīkla ierīkošanai un būvniecībai nepieciešamā zemes īpašuma lietošanas tiesību aprobežojumu](https://likumi.lv/ta/id/291147-kartiba-kada-nosaka-atlidzibu-par-elektronisko-sakaru-tikla-ierikosanai-un-buvniecibai-nepieciesama-zemes-ipasuma-lietosanas-ti...)”; 12. Ministru kabineta 2016.gada 7. jūnija noteikumi Nr. 360 „Radioiekārtu atbilstības novērtēšanas, piedāvāšanas tirgū, uzstādīšanas un lietošanas noteikumi”.   Ministru kabineta noteikumu pārzidošana nerada papildus regulējumu un saistības. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums neradīs jaunu ietekmi. |
| 2. | Tiesiskā regulējuma ietekme uz tautsaimniecību un administratīvo slogu | Plānotais tiesiskais regulējums neradīs jaunu ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Elektronisko sakaru likuma projekts (VSS-765). |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par Projektu tā saskaņošanas stadijā. |
| 2. | Sabiedrības līdzdalība projekta izstrādē | Tiks papildināts. |
| 3. | Sabiedrības līdzdalības rezultāti | Tiks papildināts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Papildu cilvēkresursi un finanšu līdzekļi nav nepieciešami, jaunas institūcijas netiek veidotas, kā arī netiek likvidētas esošās. |
| 3. | Cita informācija | Nav. |

Iesniedzējs:

Satiksmes ministrs T.Linkaits

Vīza:

Valsts sekretārs I.Stepanova